**โครงสร้างการจัดกิจกรรมแนะแนว**

**ระดับชั้นมัธยมศึกษาปีที่ 2 ภาคเรียนที่ 1**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัตถุประสงค์ | วัตถุประสงค์ชั้นปี | หน่วยการจัดกิจกรรม | สาระสำคัญ  (ความคิดรวบยอด) | สาระการเรียนรู้(เนื้อหา) | จำนวนเวลา(ชม.) |
| 1 | นักเรียนรู้จัก เข้าใจ เห็นคุณค่าในตนเองและพัฒนาตนเองได้เต็มตามศักยภาพ | นักเรียนตระหนักและภาคภูมิใจใน ความสามารถของตนเอง  และพัฒนาตนอย่างต่อเนื่อง | ฉันทำได้ | การตระหนักรู้ในความสามารถของตน ทำให้นักเรียนเกิดความรู้สึกมั่นใจและภาคภูมิใจในตนเอง ซึ่งจะเป็นแรงจูงใจในการพัฒนาความสามารถของตนอย่างต่อเนื่องและเต็มตามศักยภาพ | 1. สิ่งที่ตนสามารถทำได้และเกิดความรู้สึกภาคภูมิใจ  2. วิธีการพัฒนาความสามารถที่ตนมี อยู่ | 3 |
| 2 | นักเรียนรู้จัก เข้าใจ เห็นคุณค่าของผู้อื่น และปฏิบัติตนต่อผู้อื่นอย่างเหมาะสม | นักเรียนรู้และ  เข้าใจความเกี่ยวข้องสัมพันธ์ระหว่างตนเองกับสรรพสิ่งรอบตัว ตระหนักถึงผลกระทบจากการกระทำของตนเองต่อบุคคลและสิ่งอื่น สามารถปฏิบัติตนบนพื้นฐานการยอมรับและเห็นคุณค่าต่อผู้อื่น | เราและโลก | การดำเนินชีวิตของบุคคลย่อมมีความสัมพันธ์กับผู้อื่น และสรรพสิ่งรอบตัว การเข้าใจความสัมพันธ์ดังกล่าว และตระหนักถึงการกระทำของตนที่ส่งผลกระทบถึงผู้อื่นและสิ่งอื่นเสมอ จะทำให้นักเรียนสามารถปฏิบัติตนได้อย่างเหมาะสม | 1. คุณค่าและความเกี่ยวข้องสัมพันธ์กันระหว่างตน กับบุคคลและสิ่งอื่น ๆ รอบตัว  2. การปฏิบัติตนที่ส่งผลกระทบต่อบุคคลอื่นและสิ่งอื่น ทั้งทางดีและไม่ดี  3. การปฏิบัติตนบนพื้นฐานการยอมรับและเห็นคุณค่าต่อผู้อื่น | 4 |
| 3 | นักเรียนสามารถคิดวิเคราะห์ ตัดสินใจแก้ปัญหา และวางแผนด้านการศึกษา | นักเรียนรู้จุดเด่น และจุดด้อยในการเรียนสามารถพัฒนาและแก้ไขปัญหาอุปสรรคในการเรียนเพื่อเพิ่มประสิทธิภาพในการเรียนให้ดีขึ้น | การเรียนพัฒนาได้ | ผลการเรียนเป็นสิ่งสะท้อนพฤติกรรมและความสามารถทางการเรียน ดังนั้นการค้นพบจุดเด่น จุดด้อยทางการเรียน และเรียนรู้วิธีการพัฒนาการเรียนให้มีประสิทธิภาพ จะช่วยให้นักเรียนสามารถวางแผนพัฒนาตนเองด้านการเรียนให้ประสบความสำเร็จ | 1. จุดเด่น จุดด้อยทางการเรียนในระดับชั้นมัธยมศึกษาปีที่ 1  2. วิธีการพัฒนาการเรียนให้มีประสิทธิภาพ  3. การวางแผนพัฒนาตนเองด้านการเรียน และแก้ไขจุดด้อย/ปัญหา  อุปสรรคในการเรียน | 4 |
| 4 | นักเรียนมีทักษะการดำรงชีวิตอย่างเป็นประโยชน์และปลอดภัย | นักเรียนตระหนักถึง  หนทางแห่งความเสื่อม เข้าใจผลกระทบที่มีต่อตนเองและสังคม  สามารถปฏิบัติตนเพื่อชีวิตที่ดีงาม ปลอดภัยจากอบายมุข  ต่าง ๆได้ | ชีวิตปลอดอบาย | อบายมุข 6 เป็นหนทางที่นำไปสู่ความเสื่อม นักเรียนควรตระหนักรู้ และเข้าใจผลเสียของอบายมุขที่เกิดขึ้นต่อชีวิตตน และสังคม พร้อมทั้งเรียนรู้แนวปฏิบัติตนให้ปลอดจากอบายมุขเพื่อการดำรงตนอย่างปลอดภัย และใช้ชีวิตอย่างเป็นประโยชน์ | 1. สิ่งที่จะนำตนเองไปสู่หนทางแห่งความเสื่อมและผลกระทบที่มีต่อตนเองและสังคม  2. แนวทางการปฏิบัติตนเพื่อชีวิตที่ดีงาม ปลอดภัยจากอบายมุขต่าง ๆ  3. การปฏิบัติตนอย่างรู้เท่าทันอบายมุขและภัยสังคม | 6 |
| 5 | นักเรียนมีทักษะการสื่อสารและสร้างสัมพันธภาพ | นักเรียนเห็นความสำคัญและประโยชน์ของการสื่อสารสองทางสามารถนำไปใช้ในการสื่อสารเพื่อสร้างสัมพันธภาพ กับผู้อื่นได้ | การสื่อสารสองทาง | การสื่อสารที่มีประสิทธิภาพและทำให้เกิดความเข้าใจตรงกัน ควรเป็นการสื่อสารสองทาง ดังนั้นการฝึกทักษะการสื่อสารสองทางจะทำให้นักเรียนสามารถสื่อสารได้อย่างมีประสิทธิภาพและเสริมสร้างสัมพันธภาพที่ดีต่อกัน | 1. ประโยชน์และความสำคัญของการสื่อสารสองทางในการสร้างสัมพันธภาพ  2. การแสดงการสื่อสารสองทางเพื่อการสร้างสัมพันธภาพได้อย่างเหมาะสม | 3 |
| รวมเวลา(ชม.) | | | | | | **20** |

**โครงสร้างการจัดกิจกรรมแนะแนว**

**ระดับชั้นมัธยมศึกษาปีที่ 2 ภาคเรียนที่ 2**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัตถุประสงค์ | วัตถุประสงค์ชั้นปี | หน่วยการจัดกิจกรรม | สาระสำคัญ  (ความคิดรวบยอด) | สาระการเรียนรู้(เนื้อหา) | จำนวนเวลา(ชม.) |
| 1 | 2.1 นักเรียนสามารถคิดวิเคราะห์ ตัดสินใจแก้ปัญหา และวางแผนด้านการศึกษา | นักเรียนรู้ความสามารถทางการเรียนของตนและมีแนวทางในการพัฒนาผลการเรียน | การเรียนพัฒนาได้ | ผลการเรียนเป็นสิ่งสะท้อนพฤติกรรมและความสามารถทางการเรียน ดังนั้นการค้นพบจุดเด่น จุดด้อยทางการเรียน และเรียนรู้วิธีการพัฒนาการเรียนให้มีประสิทธิภาพ จะช่วยให้นักเรียนสามารถวางแผนพัฒนาตนเองด้านการเรียนให้ประสพความสำเร็จ | 1. ระดับความ สามารถทางการเรียนของตน  2. วิธีการปฏิบัติตนเพื่อปรับปรุงและพัฒนาผลการเรียน | 2 |
| 2 | 3.1 นักเรียนมีทักษะการจัดการกับอารมณ์และความเครียด | นักเรียนรู้เท่าทันอารมณ์ด้านลบที่เกิดขึ้น สามารถจัดการและแสดงออกอย่างสร้างสรรค์ | รู้ทันอารมณ์ | การรู้ผลกระทบของอารมณ์ด้านลบที่มีต่อการดำเนินชีวิต จะช่วยให้นักเรียนเข้าใจและเห็นความสำคัญของการจัดการกับอารมณ์ตลอดจนมีแนวทางในการจัดการกับอารมณ์ด้านลบอย่างเหมาะสม | 1. ผลกระทบของการกระทำที่เกิดจากอารมณ์ด้านลบ  2. วิธีการจัดการกับอารมณ์ด้านลบ และแสดงออกอย่างสร้างสรรค์ | 4 |
| 3 | 2.2 นักเรียนสามารถคิดวิเคราะห์ ตัดสินใจ แก้ปัญหา และวางแผนด้านอาชีพ | นักเรียนเห็นคุณค่าและความสัมพันธ์ของอาชีพต่างๆในสังคม และรู้จักอาชีพในสังคมอย่างหลากหลาย | เครือข่ายอาชีพ | การตระหนักในความสัมพันธ์และเกื้อกูลกันของอาชีพสุจริตในสังคม ย่อมทำให้นักเรียนเห็นคุณค่าของทุกอาชีพ และนำไปสู่การสร้างสรรค์อาชีพใหม่ | 1. ความสัมพันธ์ของอาชีพต่างๆในสังคม  2. คุณค่าของเครือข่ายอาชีพ | 5 |
| 4 | 2.3 นักเรียนสามารถคิดวิเคราะห์ ตัดสินใจ แก้ปัญหา และวางแผนด้านชีวิตและสังคม | นักเรียนมีส่วนร่วมคิดวิเคราะห์ ปัญหาของโรงเรียน สามารถวางแผนแก้ปัญหาตามศักยภาพของตน | โรงเรียนของฉัน | ปัญหาที่เกิดในโรงเรียนล้วนมีผลกระทบต่อนักเรียนทุกคนดังนั้นการมีส่วนร่วมคิดวิเคราะห์และแก้ปัญหาในโรงเรียนตามความสามารถจะทำให้นักเรียนเรียนรู้การแก้ปัญหาและเสริมสร้างจิตสาธารณะ | 1. พฤติกรรมของนักเรียนที่ก่อให้เกิดปัญหาส่งผลกระทบต่อตนเองและโรงเรียน  2. วิธีการแก้ปัญหาในโรงเรียนที่นักเรียนสามารถมีส่วนร่วมและปฏิบัติได้ | 3 |
| 5 | 3.3 นักเรียนมีทักษะการปฏิบัติตนอย่างเหมาะสมและปลอดภัยในเรื่องเพศ | นักเรียน ตระหนักและสามารถประเมินโอกาสเสี่ยงทางเพศ รู้จักการปฏิบัติตนเพื่อหลีกเลี่ยงการมีเพศสัมพันธ์ที่ไม่พร้อมและไม่ปลอดภัย | รักที่ปลอดภัย | การศึกษาผลกระทบของการมีเพศสัมพันธ์ที่ไม่พร้อมและไม่ปลอดภัย รวมทั้งการรู้จักประเมินสถานการณ์เสี่ยงที่จะนำไปสู่การมีเพศสัมพันธ์ที่ไม่พร้อมและไม่ปลอดภัยนั้น จะช่วยให้นักเรียนรู้เท่าทันและมีวิธีการปฏิบัติตนเพื่อหลีกเลี่ยงโอกาสเสี่ยงเหล่านั้น สามารถปฏิบัติตนได้อย่างเหมาะสมตามวัย | 1. สถานการณ์ที่เป็นโอกาสเสี่ยงของวัยรุ่นที่จะนำไปสู่การมีเพศสัมพันธ์ที่ไม่พร้อมและไม่ปลอดภัย  2. ผลกระทบของการมีเพศสัมพันธ์ที่ไม่พร้อมและไม่ปลอดภัย  3. วิธีการปฏิบัติตนเพื่อหลีกเลี่ยงการมีเพศสัมพันธ์ที่ไม่พร้อมและไม่ปลอดภัย | 6 |
| รวมเวลา(ชม.) | | | | | | **20** |